Vierte Partei

Vierte Partei som er tysk for Det fjerde partiet, var et slagord i tysk politikk fra 1960- til 1980-årene. Slagordet identifiserte et ønske og en diskusjon om å etablere et landsdekkende borgerlig-konservativt parti til høyre for CDU/CSU. På det tidspunktet fantes det i Tyskland to store partier, SPD og FDP, i tillegg til sammenslutningen CDU/CSU (unionen). Ideen ble forsøkt realisert i 1976, da bayernpartiet CSU sa opp samarbeidet med CDU. Dermed kunne det utvide sitt nedslagsfelt til hele Tyskland (Vest-Tyskland), og dermed bli det fjerde partiet. Forsøket mislyktes imidlertid, og de to partiene fant sammen igjen.

Bakgrunn 
Etter valget i Tyskland 1969 sto CDU/CSU-unionen for første gang etter etableringen av Forbundsrepublikken Tyskland i 1949, utenfor regjeringen. Unionen måtte foreta en ny vurdering av sine strategiske mål for å kaste regjeringen. I den borgelige del av befolkningen var det stor skepsis mot SPDs og FDPs politikk innenfor blant annet utdanning, næringspolitikk, finanspolitikk. Det samme gjaldt tanken på å samarbeide med Øst-Europa gjennom formelen «forvandling gjennom tilnærming».

Et forsøk i 1972 på å kaste regjeringen ved et konstruktivt mistillitsforslag, på grunnlag av den såkalte Ostpolitik, mislyktes. Dermed ble det aktuelt å ta opp en tidligere tanke om å utvide CSUs virkeområde fra kun å omfatte Bayern, til å dekke hele Tyskland (Vest-Tyskland). Det ville føre til oppløsning av unionen, og landet ville følgelig få fire store partier.

Vedtaket i Kreuth 
CSU 60 % av stemmene i Bayern ved forbundsdagsvalget i Tyskland i 1976. Det var 10,6 % av unionens samlede 48,6 % på landsbasis. Selv om også CDU opplevde fremgang, ble unionspartiene mindre enn koalisjonen SPD/FDP.

Franz Josef Strauss og andre anså at CSU kunne gjøre det bedre på landsbasis alene. Ved en avstemning i et hemmelig møte i Kreuth i Bayern 19. november 1976, vedtok CSU å oppheve samarbeidet med CDU i Forbundsdagen. Vedtaket ble gjort med 30 mot 18 stemmer, en var avholdende og en stemme var ugyldig. Samarbeidet gjennom 27 år var dermed oppløst. Beslutningen nådde CDUs ledelse først gjennom nyhetene.

Strauss ble siden sitert på harde karakteristikker rettet mot CDUs leder Helmut Kohl, som for eksempel at «mannen blir aldri kansler» og at han er «fullstendig udugelig».

Medlemmer fra Schwaben og Franken ga senere uttrykk for misnøye med strategien. Kohl varslet at CDU ville opprette et delstatsparti i Bayern som svar på oppsigelsen. Etter forhandlinger mellom de to partene fant partiene den 12. desember 1976 tilbake i samarbeidet.

Referanser 

Tysk politikk
Politiske ord og uttrykk